Moelv Brygge naturminne

Moelv brygge naturminne utgjør et område på knappe 130 x 80 meter langs strandkanten nordover fra Moelv brygge. Verneverdiene knytter seg til berggrunnen, som er dannet i epoken eokambrium. Rett ved brygga er et svaberg med en flate av Moelvtillitt, som altså har fått navn etter denne typelokaliteten. Dette er en typisk tillitt med dårlig sortering, og med blokker opptil 1/2 meters størrelse. Og det er den mest instruktive lokalitet for begrepet tillitt i Oslofeltet. I reservatet gjelder forbud mot alle inngrep i grunnen, herunder flytting og påfylling av masse, samt hamring, kiling, sprengning og innsamling av prøver. Det er også forbudt å risse eller male på fjell og steinblokker, samt å gjøre opp varme. Referanser Eksterne lenker (no) Moelv Brygge naturminne i Miljødirektoratets nettsted Naturbase